da en en en da da da da da da da da
Comedy Zoo er landets første og største stand-up comedy-klub, så hvis du vil se noget stand-up, så er du landet det rigtige sted.
Der er shows 5 dage om ugen, og du kan opleve både impro-comedy, open mics og one-man shows. De fleste aftener er dog det vi kalder klub-aftener, hvor du kan se tre professionelle komikere folde sig ud. Det er hver torsdag, fredag og lørdag.
Comedy Zoo åbnede for første gang dørene i Boltens gård i indre København i 1993. I 1998 flyttede klubben ned i de gamle stræder og overtog den gamle art house-biograf Delta Bio’s lokaler og siden har Comedy Zoo holdt til i Knabrostræde 19.
I 2013 udvidede Comedy Zoo med en lille forpost i Aarhus, hvor der hver fredag og lørdag kører shows i Musikhusets teater Filuren.
I 2018 tog Comedy Zoo endnu et spring, da bookingbureauet FBI solgte stedet til en ejergruppe bestående af komikerne Thomas Hartmann, Dan Andersen, Torben Chris, Anders Fjelsted, Michael Schøt og stedets adm. direktør Martin Bo Andersen.
Comedyklubben.dk – Magstræde 10C, 3., 1208 København K